de venis avium. 



627 



gallinaceo ramorum horum sunt circiter quinque. — In Falcone 

 Milvo venae lobi anterioris ex maxima parte inter se iunctae efficiunt 

 truncum communem crassissimum, qui lere medio trunco venae ilia- 

 cae communis iungitur (cfr. Tab.XLIV. Fig. XI). 



§ 180. 



Praeterea in partem ultimam venarum iliacarum conirnunium 

 saepissime effunduntur venae testiculornm posteriores. 



II. TRUNCUS YENAE CA VAE POSTERIORE. 



§ 181. 



Vena cava posterior abit e regione lobi anterioris renis dextri, in 

 cuius latere inferiore interno anteriore ipsa coniugio venarum iliaca- 

 rum communium oritur, antrorsum et aliquantulum dextrorsum ad 

 lobum hepatis dextrum, cuius partem superiorem exinde perforat ve- 

 nisque hepaticis collectis statim in cavum thoracis penetrat et in atrii 

 dextri cordis latus superius posterius effunditur. 



Ostium eius est praeditum binis valvulis latis et fere semilunari- 

 bus, quarum altera minor in dextro, altera maior in sinistro ipsius 

 latere sita est *). 



Truncus eius est universim a columna vertebrali et ab aorta, quae 

 praeterea, ut supra ostendi, non subter, sed super eius ortu decurrit, 

 magis remotus magisque dextrorsum flexus, quam in homine. Prae- 

 terea quoque difFerentia inter eius et aortae plenitudinem maior esse 

 videtur, quod saltem in avibus aquaticis, in Ansere, Anate etc. maxi- 

 me perspicuum est. In homine quidem diametrus ineuntis venae 

 cavae inferioris valet circiter lineas 9 **), ea ultimae aortae lin. 7-8 ***), 

 ea ulterioris venae cavae posterioris lin. 12-15 ea partis aortae 



*) Cfr. Tiedemann 1. c. pag. 564. — J. F. Meckel 1. c. pag. 270. 

 **) Sömmering 1. c. pag. 319. 

 ***) Ibid. pag. 44. ***♦) Ibid. pag. 319. 



* 



